CELEX: 62016TN0900
Language: sl
Date: 2016-12-21 00:00:00
Title: Zadeva T-900/16: Tožba, vložena 21. decembra 2016 – Casual Dreams/EUIPO – López Fernández (Dayaday)

27.3.2017   
            
            
               SL
            
            
               Uradni list Evropske unije
            
            
               C 95/12
            
         Tožba, vložena 21. decembra 2016 – Casual Dreams/EUIPO – López Fernández (Dayaday)
   (Zadeva T-900/16)
   (2017/C 095/21)
   Jezik, v katerem je bila tožba vložena: španščina
   
      Stranke
   
   
      Tožeča stranka: Casual Dreams, SLU (Manresa, Španija) (zastopnica: A. Tarí Lázaro, odvetnica)
   
      Tožena stranka: Urad Evropske unije za intelektualno lastnino (EUIPO)
   
      Druga stranka pred odborom za pritožbe: Miguel Ángel López Fernández (Fuensalida, Španija)
   
      Podatki o postopku pred EUIPO
   
   
      Prijavitelj: druga stranka pred odborom za pritožbe
   
      Zadevna sporna znamka: figurativna znamka Skupnosti, ki vsebuje besedni element „Dayaday“ – Prijava št. 13 243 563
   
      Postopek pred EUIPO: postopek z ugovorom
   
      Izpodbijana odločba: Odločba drugega odbora za pritožbe pri EUIPO z dne 6. oktobra 2016 v zadevi R 375/2016-2
   
      Tožbeni predlogi
   
   Tožeča stranka Splošnemu sodišču predlaga, naj:
   
               —
            
            
               razveljavi odločbo drugega odbora za pritožbe, sprejeto 6. oktobra 2016 v zadevi R 375/2016-2, s katero je delno zavrnjena pritožba zoper odločbo oddelka za ugovore pri EUIPO št. B 2 469 545 z dne 17. decembra 2015,
            
         
               —
            
            
               zavrne prijavo za registracijo znamke Evropske unije št. 13 243 563, ki jo je intervenientka vložila za vse proizvode iz razreda 9 in del proizvodov iz razredov 16 in 24, glede katerih je drugi odbor za pritožbe zavrnil pritožbo,
            
         
               —
            
            
               podredno, na podlagi člena 8(5) Uredbe št. 207/2009 delno razveljavi izpodbijano odločbo, in sicer v delu, kjer je bila potrjena zavrnitev ugovora in pritožbe glede proizvodov iz razredov 9, 16 in 24, ter naj zadevo vrne v ponovno odločanje oddelku za pritožbe, da se jo v celoti preuči ob upoštevanju razloga, določenega v navedenem členu,
            
         
               —
            
            
               EUIPO naloži plačilo stroškov, vključno s stroški tožeče stranke v postopku pred odborom za pritožbe pri EUIPO.
            
         
      Navajani tožbeni razlog
   
   
               —
            
            
               Kršitev člena 8(1)(b) in 8(5) Uredbe št. 207/2009.